stanford-oval/wikipedia huggingface dataset:
משה מנחם שפיבק
פרסום רעיון הדף היומי

בחודש אב תרפ"א פרסם הרב משה מנחם שפיוואק בביטאון "צעירי אגודת ישראל" דגלנו את רעיון הדף היומי תחת הכותרת "הצעה נכבדה", אך הוא לא זכה לחשיפה ציבורית נרחבת עד להכרזתו של הרב מאיר שפירא מלובלין בכנסייה הגדולה כשנתיים לאחר מכן, בחודש אלול תרפ"ג.
בתוך המכתב הוא כותב כך: ”לפי דעתי מהנכון שנייסד חברה ש"ס כללית, וכל חברינו בדעה החרדים בכל מקומות פזוריהם, יהי' מי שיהי', סוחר, פועל, אומן או שכיר יום וסתם מוטרד בעסקיו, ובאיזה מקום שיהי', יקבעו זמן בין תפילת מנחה למעריב ללמוד בחבורה דף גמרא תמידין כסדרן, וכמובן בהגבלה מוקדמת ומדויקת על יום מיוחד, וכל חבר מחויב לקבל ע"י שילמוד בכל יום דף גמרא בעת הזאת, בלי שום וסת הפלגה, ומאליו מובן שיועילו תשלומים ביומו. כנים הדברים, כי כמה מפריעים ומשטינים ישנם לו לאדם בכל דבר טוב, ביחוד לסוחר בטלטולא דגברי דקשה, או למי שהנו בדרך רחוקה, אבל עכ"פ בעת ועונה שיבוא לשפוך שיחו בין הערבים, בביהמ"ד או ביהכנ"ס, ימצא שם מקום שנזדמנה חבורה שילמדו אותו דף הגמרא הקבוע, וממילא יהי' נקל לו להתאחד עמהם גם עתה בדף שפסק אתמול בביתו ואל יחסר המזג. ומה נהדר ויפה הי' לקבוע שכל המכתבים וחלופי דברים השונים, שנשלחים מעיר לעיר, וממקום למקום, יוכנסו בדף גמרא של יומו הקבוע לו, ובזה תהא הבקורת, שחברינו לדעה, לומדים כסדר בלי העלמה ואחור. מהנכון ש"צעירי אמוני ישראל" שיחי' יקבלו עליהם טכוס והתארגנות דבר זה בסדר ובמשטר, ולפרסם מקודם במכתב עת "דער יוד" באיזה יום נחוג התחלה וכדומה, ואולי נכון בלימוד משניות, כדי שגם הצעירים הפועלים החרדים שלא כרעו לבעל, ולא הגיעו ג"כ למעלת לימוד ש"ס, יוכלו להשתתף עמנו ולקחת חבל במצוות לימוד תורה ברבים. או אפשר לייסד שניהם. יהי' איך שיה' עת לעשות לד', וכל ההתחלות קשות, אבל נקל הוא בעזרהי"ת”
משפחתו

הרב שפיבק היה נשוי לשבע רחל, ונולדו להם שמונה ילדים:
יוכבד זיסיל, אשת הרב שמואל ליפמן מביאליסטוק (להם נולדו שני ילדים)
שרה רבקה
חוה
יצחק יעקב
הניה
נחמה
לאה
ישראל אריה
אשתו ושבעה מילדיו נספו אף הם בשואה.
בנו ישראל אריה שהתגורר בתל אביב-יפו הוא היחיד שניצל, ולאחר השואה פעל להנצחת אביו ומשפחתו, ואף סייע להוציא לאור מחדש את ספרו של אביו "מטה משה" (מהדורת ירושלים, תש”מ).
בשנת תרע"ז התאלמנה אחותו זיסל גיטל מבעלה יהושע אליעזר רוזנברג. הרב משה מנחם ואחיו הגדול הרב נפתלי (אב”ד ווישיגראד שבפולין) גידלו את אחיינם היתום יהודה אריה רוזנברג. בנו דוב בעריש רוזנברג הוציא לאור מחדש את ספרו של דוד אביו "מטה משה".
חיבוריו

לספריו ניתנו הסכמות של גדולי הדור באותה תקופה שהפליגו בשבחו, בהם רבי מאיר שמחה הכהן מדווינסק בעל האור שמח, רבי יחיאל מיכל הלוי אפשטיין בעל הערוך השולחן, רבי איצל'ה מפוניבז', רבי מאיר אריק, רבי אברהם מנדל שטיינברג, רבי יעקב שור, רבי משה נחום ירושלמסקי ועוד.
מטה משה על חומשים - בראשית, שמות, ויקרא. נדפס לראשונה בוורשה בשנת תרצ"ה (1935) כחלק ראשון מחיבור גדול על התנ"ך שהיה תחת ידו.
שו"ת מטה משה על שולחן ערוך חלק אורח חיים. נדפס לראשונה בוורשה בערך בשנת תרצ"ה, ומכיל חלק קטן מחיבורו על כל ארבעת חלקי השולחן ערוך.
חידושי תורה שפרסם בכתבי עת תורניים שונים בפולין ובארץ ישראל.
בשנת תש"ם (1980) בן אחותו ובנו הדפיסו מחדש את ספרו "מטה משה", ובו ריכזו את כל החיבורים הנזכרים.
חלק מחיבורו הגהות מנחם על התלמוד, הודפס במהדורת "ש"ס המסביר" על מסכת ברכות, בהוצאת הרב יוסף שאפאטשניק (לונדון, תרפ"ג).
היה בין רבני פולין שחתמו על "קול קורא" המעודד את היהודים החרדים להצטרף להסתדרות הארצית של "אגודת ישראל".[דרוש מקור]
לקריאה נוספת

תולדות הג"ר משה מנחם שפיוואק זצ"ל במבוא לספרו מטה משה (ירושלים, תש"מ), אתר אוצר החכמה
הרב משה מנחם מנדל ספיבק הי”ד, באתר "תורתך לא שכחתי", אלול תשפ״א - ספטמבר 2021
התורה המאחדת - סיפורו של הדף היומי, כתב העת אסיף
הערות שוליים

↑  תולדות חייו של הרב משה מנחם מנדל ספיבק הי"ד, באתר תורתך לא שכחתי, ‏כ"ה באלול תשפ"א, 2 בספטמבר 2021
↑  "הצעה נכבדה" - ביטאון דגלנו, באתר Hebrew Books, ‏אב תרפ"א
↑  הקדמת הספר "מטה משה" (עמודים ח-י) - מאת בנו ישראל אריה שפיבק, באתר אוצר החכמה
↑  תולדות הג"ר נפתלי שפיבאק, בהקדמה לקונטרס הדרושים "אמרי שפר", באתר אוצר החכמה (למנויים בלבד)
↑  שבתוך הסכמתו (משנת תרע"ב) כותב כך: "אמנם כבר גדרתי בעדי מבלי להסכים על שום ספר מטעם הכמוס עמדי, אכן אדעתיה דהאי גברא רבא לא נדרנא, כי באמת ראויים דבריו לאדפוסי אידרא אף לגדולי ישראל, וחידושיו מצאו חן בעיני להפליא ויתענגו מתורתו כל מביני מדע".
↑  שבתוך הסכמתו (משנת תרס"ח) כותב כך: "חריף עצום ובקי טובא, צנא מלא ספרא, עיניו כיונים על אפיקי מים בש”ס ופוסקים, ירא אלקים מרבים. [...] ראיתי כי כולו מחמדים וידיו רב לו הן בהלכה והן בחידושים לאימתו של תורה, וראויים דבריו להפיצם אף לפני גדולים, ואקווה כי יאותו רבים לאורו ויהנו מטובו. [...] ולולי שעיני כואבות הייתי משתעשע עמו בארוכה, אכן סהדי במרומים שגם זה המעט קשה לי מאוד העיון ורק מפני אהבת ת"ח וגדול בתורה אני מייגע עצמי"
↑  שבתוך הסכמתו (משנת ה'תרע"ג) כותב כך: "וראיתי שידיו רב לו לחדש חידושים טובים להלכה ולמעשה בבקיאות עצום ובדעת רחבה, ילך מישרים בכל מקצועות תוה"ק להפליא. [...] ושכלו זך וישר בכל מקצועות תוה"ק להפליא וידי תכון עמו לזרזו שיוציא חיבוריו לאור, כי יקרי המציאות הנם, ואבקשו לכבדני בספריו".
↑  שבתוך הסכמתו (משנת תרע"ב) כותב כך: " ושמתי עיני על הקונטרסים והוטבו מאוד בעיני, כי עשיר הוא בבקיאות עצום ובחקר הלכה, מתהלך ברחבה במקור ושורשי הלכות בש"ס ופוסקים קמאי, מתון ומסיק שמעתתא אליבא דהלכתא, דובב מישרים בשפה ברורה וסברה ישרה וכל כי הני מילי מעליותא"
↑  בסוף הספר נדפס "קונטרס אמרי שפר" מאת אחיו הרב נפתלי שפיבק אב"ד וישוגרוד, ובו קובץ דרושים בעניינים שונים. הקובץ יצא לאור לראשונה בתוך כתב העת "קובץ דרושים" של אגודת הרבנים בפולין, חוברת י' שנת תר"ץ.
פפיאמנטו

| --- | --- |

 מדינות:  הולנד, קוראסאו, ארובה, הולנד הקריבית 
 דוברים:  319,000 (נכון ל־1999) 
 כתב:  אלפבית לטיני 
 קוד שפה:  pap 
 קוד ISO 639-2:  pap 
 קוד ISO 639-3:  pap 
 ראו גם:  שפה • כתב • רשימת שפות
 
פפיאמנטו (Papiamento או Papiamentu) היא שפה קריאולית המבוססת על פורטוגזית, המדוברת באיים האנטילים ההולנדיים. היא מכילה אלמנטים של ספרדית, פורטוגזית, הולנדית, אנגלית וצרפתית, וכן משפות כגון אראוואקית (אנ').
זו השפה המדוברת ביותר באיי ABC (ראשי תיבות: ארובה, בונייר, קוראסאו).
פפיאמנטו היא בעלת מעמד רשמי בארובה ובקוראסאו והיא גם שפה מוכרת בגופים הציבוריים ההולנדיים של בונייר, סנט אוסטטיוס וסאבא. אלא שבאלו האחרונים השפה האנגלית היא המדוברת ביותר.
השפה התפתחה בקוראסאו במאה ה-16.
סוחרים יהודים-ספרדים תרמו רבות להתפתחות השפה.
ראו גם

האנטילים ההולנדיים
הערות שוליים

↑  Papiamentu | language, Encyclopedia Britannica (באנגלית)
↑  Concise Encyclopedia of Languages of the World, Elsevier, 2010-04-06, ISBN 978-0-08-087775-4. (באנגלית) עמ' 835
↑  Papiamento language, alphabet and pronunciation, omniglot.com
↑  Mark_Stevens, Papiamento Island, ALL AT SEA, ‏2016-07-14 (באנגלית אמריקאית)
↑  שבט ועם, ההנהלה הישראלית של הפדרציה הספרדית העולמית., 1960. (בiw) עמ' 160
↑  Juha Öörni, Traveler's Paradise - ABC Islands: Travel Guide for ABC Islands (Aruba, Bonaire, Curaçao), Juha Öörni via PublishDrive, 6 באוקטובר 2017. (באנגלית)
↑  Lynne M. Sullivan, Adventure Guide to Aruba, Bonaire & Curacao, Hunter Publishing, Inc, 2006, ISBN 978-1-58843-572-9. (באנגלית)
↑  Ministerie van Binnenlandse Zaken en Koninkrijksrelaties, Invoeringswet openbare lichamen Bonaire, Sint Eustatius en Saba, wetten.overheid.nl (בהולנדית)
↑  Statistics Netherlands, Papiamento most-spoken language on Bonaire, English on Saba and St Eustatius, Statistics Netherlands (באנגלית בריטית)
↑  Rough Guides, The Rough Guide to the Caribbean, Penguin, 2008-11-03, ISBN 978-1-4053-8447-6. (באנגלית) עמ' 800
↑  Shirley Freitas, Gabriel Antunes de Araujo, Manuele Bandeira, Shirley Freitas, THE SEPHARDIC JEWS IN CURAÇAO AND THEIR ROLE IN THE FORMATION OF PAPIAMENTU, Alfa: Revista de Linguística (São José do Rio Preto) 63, 2019-03, עמ' 11–36 doi: 10.1590/1981-5794-1904-1
↑  Romero, Simon (2010-07-05). "A Language Thrives in Its Caribbean Home (Published 2010)". The New York Times (באנגלית אמריקאית). ISSN 0362-4331. נבדק ב-2020-11-27.
↑  Vista de Papiamento y la conexión brasileña establecida mediante los judíos sefardíes | LETRAS, www.revistas.una.ac.cr
| --- | --- |
בקרת זהויות :  NLI: 987012431002105171  BNE: XX545621  LCCN: sh85097670  NKC: ph432988
אנטגוניסט (דמות)

.
וולדמורט - הנבל הראשי של הארי פוטר.
אַנְטָגוֹנִיסְט (יוונית: Ανταγωνιστής; מילולית: מתנגד, מתחרה) היא הדמות הראשית ביצירה ספרותית, קולנועית או תיאטרלית, שמתנגדת לגיבור הראשי – הפרוטגוניסט. ייתכן שקיימות דמויות רבות המקשות על הגיבור, אך רק אחת מהן, לעיתים זאת שעומדת בראשן ולעיתים הדמות המפריעה ביותר לגיבור – היא האנטגוניסט. בדרך כלל המונח "נבל" מתייחס לאנטגוניסט, אך לא כל דמות המתנגדת לגיבור היא נבל, ולא כל נבל הוא אנטגוניסט, וישנן יצירות (בעיקר מז'אנרי האימה והפשע), שבהן דווקא הדמויות הראשיות הם נבלים (פרוטגוניסט נבל).
אנטגוניסט ראשי

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
משום שהאינטרסים של הגיבור הם לרוב חיוביים, האנטגוניסט הראשי של סדרה או סרט הוא לרוב מרושע, אך לא בכל סרט או ספר. האנטגוניסט לרוב אינטליגנטי, ערמומי ושאפתן, תכונות שמאפשרות לו לצבור כוח ולתכנן מזימות רחבות היקף. רצונותיהם של הגיבור והאנטגוניסט כמעט תמיד מנוגדים - אם האחד רוצה שדבר מה ייעשה האחר מעוניין למנוע זאת. האנטגוניסט הוא בעל עוצמה - בין אם עוצמתו היא פיזית, אינטלקטואלית, מושגת באמצעות שליטה בכוחות על-טבעיים, או באמצעות שימוש בדמויות רבות אחרות שעובדות עבורו.
סופרים רבים נוטים ליצור קווי דמיון בין האנטגוניסט לבין הפרוטגוניסט כדי להראות שאותם כישורים, תכונות וקורות חיים - יכולים לשמש לטובה או לרעה. כמו כן, שימוש זה הוא אמצעי אמנותי כדי להביע סימטריה בין שני הצדדים בסיפור העלילה. כך, למשל, לורד וולדמורט, האנטגוניסט מסדרת ספרי הפנטזיה "הארי פוטר", מוצג כדומה להארי פוטר עצמו, מכיוון שהוא הטביע בהארי חלק מתכונותיו, אך הארי עושה בחירות שונות מוולדמורט במהלך עלילת הסיפור. גיבור אנטגוניסט ידוע אחר בספרות הוא יאגו, הנבל התככן שהסית את אותלו הגיבור הטוב במחזהו של שקספיר, כנגד דסדמונה, עד שהביאו לידי כך שרצח אותה על לא עוול בכפה.
ראו גם

פרוטגוניסט
נבל-על
| סיפר |
| --- | --- | --- |
| דמות | פרוטגוניסט • דמות שנייה בחשיבותה (אנ') • דמות שלישית בחשיבותה (אנ') • סיידקיק • אנטגוניסט • נבל-על • דמות משנה • דמות חוזרת • מספר • גיבור • אנטי-גיבור |  |
| עלילה | דיאלוג • מצג • מבנה דרמטי (אנ') • סיפור מסגרת • כלי עלילתי • מקגאפין • נקודת שיא • עימות • תת-עלילה • פלשבק/פלשפורוורד |  |
| רקע | דיסטופיה • אוטופיה • יקום בדיוני • יקום משותף • היסטוריה • היסטוריה בדיונית |  |
| תמה | מוטיב • לייטמוטיב • סאבטקסט • מוסר השכל |  |
| סגנון | אמצעים פיגורטיביים • טכניקות ספרותיות • נקודת תצפית • השעיית הספק • סימבוליזם • אתנחתא קומית |  |
| סיפורת | משל • מעשייה • סיפורת בזק • רומן • נובלה • מחזה • שירה • תסריט • נובליזציה • סיפור קצר |  |
| סוגה | רומן הרפתקאות • רומן פשע • רומן מלחמתי • רומן מערבון • רומן מסתורין • רומן היסטורי • רומן ריאליסטי • רומן רומנטי • רומן ביוגרפי • רומן מכתבים • רומן גרפי • רומן פילוסופי • רומן פוליטי • רומן ארוטי • רומן חניכה • סאגה • פנטזיה (אפלה, חרבות וכשפים) • ספרות בלשית • ספרות אימה • ריאליזם קסום • סאטירה • מדע בדיוני (קשה, צבאי, אופרת חלל, סייברפאנק, סטימפאנק) • מותחן • ספרות ספקולטיבית • ספרות זולה • קומיקס |  |
| נושאים קשורים | זרם התודעה • קהל • מחבר • תורת הספרות • מבנה נרטיבי • נרטולוגיה • רטוריקה |  |
פורטל: ספרות
לאופולד סונדי

| --- | --- |
אין תמונה חופשית
 לידה:  11 במרץ 1893 ניטרה, Nyitra County, ממלכת הונגריה 
 פטירה:  24 בינואר 1986 (בגיל 92) קיסנאכט, שווייץ 
 שם לידה:  Sonnenschein Lipót 
 ענף מדעי:  פסיכיאטריה
 מקום מגורים:  הונגריה, שווייץ
 מקום קבורה:  בית הקברות פלונטרן 
 מקום לימודים:  אוניברסיטת אטווש לוראנד (1919) 
 מוסדות:  אוניברסיטת אטווש לוראנד 
 בן או בת זוג:  Ilona Szondi 
 צאצאים:  פטר סונדי 
 הערות:  יהודי
 תרומות עיקריות
 מבחן סונדי
 
לאופולד סונדי (במקור זוננשטיין, בהונגרית: Szondi Lipót - סונדי ליפוט; 11 במרץ 1893 – 24 בינואר 1986) היה פסיכיאטר יהודי-הונגרי, הידוע בעיקר בזכות מבחן סונדי שאותו פיתח והקרוי על שמו.
קורות חייו

לאופולד סונדי נולד ב-11 במרץ 1893 בעיר ניטרה שבהונגריה (כיום סלובקיה), למשפחה יהודית חסידית. אביו אברהם זוננשיין היה סנדלר ותלמיד חכם, אמו תרזה לבית כהן (Kohn) הייתה אשתו השנייה של אביו. שפות הדיבור בבית היו גרמנית וסלובקית. ב-1898 המשפחה עברה לבודפשט, שם גם למד את השפה ההונגרית. בשנת 1911 סיים את בחינות הבגרות, שינה את שמו לסונדי והחל לימודי רפואה באוניברסיטת פטר פאזמן (Pazmany Péter). לימודיו נפסקו בעקבות פרוץ מלחמת העולם הראשונה, במהלכה שירת כקצין רפואה בצבא האוסטרו-הונגרי בחזית הקרפטים וזכה לשני ציונים לשבח. לאחר המלחמה שב לבודפשט וסיים את לימודי הרפואה. בשנים 1919 עד 1926 עבד כנוירולוג ופסיכיאטר בבית חולים ובקליניקת גראף-אפאני (Graf-Appanyi) בבודפשט. ב-1927 התמנה לפרופסור לפסיכופתולוגיה באוניברסיטת פטר פאזמני. ובמקביל גם לממונה על הצוות הרפואי של המכון ההונגרי המלכותי לפסיכופתולוגיה. בתפקידים אלו שרת עד 1941 אז פוטר בעקבות החמרת חוקי הגזע בהונגריה. מאז ועד 1944 עבד רק בקליניקה הפרטית שלו. סונדי היה מניצולי רכבת ההצלה של קסטנר. בתקופת מאסרם במחנה הריכוז בברגן-בלזן קיים סונדי חוג להוראת תורתו. בסוף 1944 שוחרר מברגן בלזן והגיע לשווייץ.
לאחר המלחמה השתקע בציריך. בשנת הלימודים 1945-6 הרצה שם במכון לפסיכולוגיה יישומית. ב-1959 קיבל אזרחות שווייצרית. ב-1970 קיבל תרומה גדולה שאיפשרה את הקמת המכון לחקר והוראת אנליזת הגורל.
היה נשוי ללילי לבית ראדווני (Radvanyi) (1902-1986), היו להם בת, ורה (1928-1978), רופאה במקצועה, ובן, פטר (1929-1971), לימים פרופסור באוניברסיטה החופשית של ברלין.
סונדי נפטר בקיסנכט (בקנטון ציריך), ב-24 בינואר 1986. שונדי, אשתו ושני ילדיהם מצאו את מקום מנוחתם האחרון בקבר משותף בבית הקברות פלונטרן בציריך.
פעילותו המדעית

מחקריו הראשונים של סונדי, בשנות ה-30 של המאה ה-20, עסקו בחקר ההשפעות התורשתיות על לקויות נפשיות. בתחילה בחן את המקורות התורשתיים של הגמגום. בהמשך ניסה לחלק לקטגוריות את כל הילדים ההונגריים בעלי פיגור שכלי. מחקרים אלו הוליכו אותו, במחצית השנייה של שנות ה-30, לפיתוח תאוריית אנליזת הגורל. את המאמר הראשון בנושא זה, "אנליזה של נישואין", פרסם בשנת 1937. החל מ-1938 החל לבצע את מבחני סונדי, אולם המבחן התפרסם בעולם רק ב-1947, עם פרסום ספרו על המבחן בגרמנית (Experimentelle Triebdiagnostik). הוא המשיך במחקריו גם לאחר שפוטר ממשרותיו הרשמיות ב-1941, בעקבות החמרת חוקי הגזע בהונגריה. ב-1942 פרסם בהונגרית מאמר ראשון על מבחן סונדי. ב-1944 הצליח להבריח לשווייץ את טיוטת ספרו הראשון "Schicksalanalyse", שיצא לאור בבזל עוד לפני הצלתו ב"רכבת קסטנר".
עיקר פרסומיו ראו אור לאחר מלחמת העולם השנייה. הפרסומים העיקריים היו חמישה כרכים עבי כרס בגרמנית: "אנליזת הגורל" שהופיע בשלוש מהדורות מעודכנות (בשנים 1948, 1965 ו-1978). "פסיכופתולוגיה" (1952); "פסיכולוגיה של האני" (1956); "דיאגנוזה" (1960); "תרפיה" (1963).
התאוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סונדי פיתח את "אנליזת הגורל" (Schicksalsanalyse בגרמנית, Fate analysis באנגלית) שהיא סוג של פסיכולוגיית מעמקים. עיקרי התאוריה מוצגים כבר בספרו הראשון "Schicksalanalyse". עיקרה של "אנליזת הגורל" הוא דטרמיניזם גנטי. לפי תאוריה זו הגנים הרצסיביים אינם רדומים, אלא להפך יש להם השפעה מהותית ואפילו מכרעת. והם קובעים בבחירת אובייקטים על ידי האדם: מושאי אהבה, מקצוע, מחלות וצורת המוות. על בסיס זה פיתח סונדי את תאוריית ה"גנוטררופיזם" לפיה שני אנשים, שיש להם גנים רצסיביים זהים או דומים, ימשכו זה לזה.
התאוריה > מבחן סונדי

סונדי ידוע בעיקר בזכות מבחן סונדי שאותו פיתח והקרוי על שמו. המבחן מבוסס על התאוריה של "אנליזת הגורל". זהו מבחן השלכה המיועד להערכה פסיכולוגית של מאפייני אישיות ותפקודים חשיבתיים ורגשיים של האדם, בדומה למבחן כתמי הדיו של רורשאך. בין השאר שימש מבחן סונדי לבחינתו הפסיכיאטרית של אדולף אייכמן, כאשר הפענוח אומת על ידי סונדי עצמו.
מורשתו

תורתו של סונדי הייתה מקובלת יחסית, בעיקר במערב אירופה, החל מהמחצית השנייה של שנות הארבעים ועד שנות השישים של המאה ה-20. גם באותה תקופה הייתה עליה הרבה ביקורת.
כיום (2013) קיימת פעילות ענפה סביב תורתו. פעילות המתרכזת במכון סונדי (The Szondi Institut) בציריך, שהוא המשכו של המכון שהוקם עוד על ידי סונדי עצמו. המכון מפעיל את "פורום סונדי" שסניפיו פועלים באוקראינה, ארגנטינה, ברזיל, יפן, פינלנד, צרפת, רומניה ושוודיה. המכון גם מפרסם את כתב-העת "סונידאנה".
אותות הוקרה

1970 - דוקטור לשם כבוד של אוניברסיטת לוון.
1970 - דוקטור לשם כבוד של אוניברסיטת פריז VII.
ראו גם

מבחן סונדי.
הערות שוליים

↑  על פי אתר זה המשפחה הייתה נאולוגית.
↑  אמנם בכל המקורות מוזכרת הגרמנית כשפת הדיבור בבית הוריו, אולם לא סביר שבמשפחה יהודית חסידית בניטרה דברו גרמנית, נראה שהכותבים לא הבחינו בין יידיש לגרמנית.
↑  זאת על פי עדות אישית של אחת ממשתתפות החוג ועל פי הביוגרפיה של סונדי (בגרמנית).
↑  Dóra Janzer Csikós:four experiments with the szondi test
↑  מאמר על מבחן סונדי והתאוריה עליה הוא מבוסס
↑  ynet, "עמדי ניצבים כאן שישה מיליון קטגורים", באתר ynet, 1 במאי 2011
↑  "סונדיאנה" ביטאון מכון סונדי.
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007268880505171  PLWABN: 9810700875805606  BIBSYS: 90241362  BnF: cb123879014 (data)  CiNii: DA01713269  GND: 118620371  HDS: 043996  ICCU: PUVV164265  ISNI: 0000 0001 2118 0053  LCCN: n82028201  NDL: 00458240  NKC: nlk20030134555  NTA: 068549628  SELIBR: 296999  SUDOC: 032952929  VcBA: 495/153185  VIAF: 2554477   WorldCat (עם VIAF): 2554477 
קבר המשפחה.
TS אנטרטיינמנט

| --- | --- |

 נתונים כלליים
 סוג:  חברת תקליטים
 מייסדים:  Kim Tae-song
 תקופת הפעילות:  2008–2021 (כ־13 שנים)
 חברת אם:  CJ ENM Entertainment Division 
 מיקום המטה:  סיאול 
 משרד ראשי:  סיאול, קוריאה הדרומית
 ענפי תעשייה:  תעשיית המוזיקה בידור
 מוצרים עיקריים:  הפקת מוזיקה ניהול אומנים
  
 www.tsenter.co.kr
 
TS אנטרטיינמנט (באנגלית: TS Entertainment, בקוריאנית: 티에스이엔티이알) הייתה חברת תקליטים ובידור דרום קוריאנית שנוסדה בשנת 2008 על ידי קים טה-סונג. המטה הראשי של החברה ממוקם בכתובת 788-6, האנאם-דונג, יונגסן-גו, סיאול, קוריאה הדרומית. החברה משמשת כבית לאמנים כמו B.A.P, Secret, צמד ההיפ-הופ Untouchable ו-Sonamoo.
היסטוריה

TS אנטרטיינמנט נוסדה על ידי קים טה-סונג באוקטובר 2008. החברה החתימה את הלהקה Untouchable בתור האומנים הראשונים שלה והוציאו לאור את סינגל הבכורה שלהם "It's Okay" באותו החודש.
באוקטובר 2009, החברה השיקה באופן רשמי את להקת הבנות המורכבת מ-4 חברות, Secret. הלהקה נחשפה לראשונה בפני הציבור על ידי תוכנית הריאליטי "Secret Story" אשר שודרה בערוץ Mnet. ב-13 באוקטובר 2009, סינגל הבכורה של הלהקה "I Want You Back" יצא לאור.
ביולי 2011, החברה מיסדה את עצמה מחוץ לקוריאה הדרומית באמצעות הקמת המטה TS Japan בטוקיו, יפן.
בינואר 2012, החברה השיקה באופן רשמי את להקת הבנים המורכבת מ-6 חברים, B.A.P. חברי הלהקה נחשפו לראשונה בפני הציבור באמצעות התוכנית הדוקומנטרית "Ta-Dah, It's B.A.P" אשר שודרה בערוץ SBS MTV Korea ב-8 בינואר 2012.
ב-29 בדצמבר 2014, החברה השיקה את להקת הבנות המורכבת מ-7 חברות, Sonamoo.
מחלוקת > בקשה לסיום החוזה עם החברה

ב-26 בנובמבר 2014 ששת חברי הלהקה B.A.P באופן קולקטיבי הגישו תביעה כנגד TS אנטרטיינמנט על מנת לסיים את החוזה שלהם. הנימוק לכך היה תנאים לא טובים וחלוקת רווחים לא שוויונית בין האומנים לבין החברה. ביום שלמחרת, החברה הוציאה הודעה לתקשורת שבה הם אמרו כי טענותיהם של האומנים אינן נכונות, כשהם מצהירים "לא היה יחס לא הוגן כלפי האומנים וכן סעיפים לא הוגנים בחוזה". ב-1 באוגוסט, B.A.P חזרו לחברה TS לאחר ששני הצדדים הגיעו להסכם.
אומנים > קבוצות

Untouchable
Secret
B.A.P
Sonamoo
אומנים > זמרי סולו

Song Jieun
Jun Hyoseong
Bang Yong-guk
אומנים > שחקנים ושחקניות

Han Soo-yeon
Han Sunhwa
Jun Hyoseong
Song Jieun
Jung Hana
הערות שוליים

↑  http://www.allkpop.com/article/2014/12/get-deja-vu-with-the-edgy-and-chic-ladies-of-sonamoos-in-debut-mv
↑  Kim, Hyung-woo; Hong, Grace Danbi (27 בנובמבר 2014). "TS Entertainment Checking on B.A.P′s Lawsuit to Nullify Contract". Newsen. Mwave. נבדק ב-27 בנובמבר 2014. {{cite web}}:  (עזרה)
↑  Ock, Hyun-ju (28 בנובמבר 2014). "Star agency refutes B.A.P slave contract controversy". K-Pop Herald. The Korean Herald. נבדק ב-28 בנובמבר 2014. {{cite web}}:  (עזרה)
↑  http://www.allkpop.com/article/2014/11/bap-reported-to-have-filed-to-nullify-their-contract-with-ts-entertainment
↑  http://www.allkpop.com/article/2015/08/breaking-bap-returns-to-ts-entertainment-after-long-legal-battle
↑  http://www.allkpop.com/article/2014/02/secrets-hyosung-talks-about-receiving-hard-acting-training-from-the-director-for-ghost-seeing-detective
↑  http://www.allkpop.com/article/2015/03/secrets-ji-eun-snags-lead-female-role-in-superhero-generation
↑  http://www.allkpop.com/article/2015/03/luna-block-bs-u-kwon-b-bomb-and-secrets-hana-confirmed-for-webdrama-jumping-girl
| --- | --- |
בקרת זהויות :  MusicBrainz: e11e27e3-7a2a-46a4-851e-8668fdc0d269
פרנסיסקו חוויאר גוטיירס

| --- | --- |

 לידה:  5 ביולי 1973 (בן 51) ספרד קורדובה, ספרד
 שם לידה:  פרנסיסקו חוויאר גוטיירס דיאס
 מדינה:  ספרד ספרד
 תקופת הפעילות:  מ-1996 
 עיסוק:  במאי, תסריטאי ומפיק קולנוע
 מקום לימודים:  אוניברסיטת מדריד 
 פרופיל ב-IMDb
 
פרנסיסקו חוויאר גוטיירס דיאס (בספרדית: Francisco Javier Gutiérrez Díaz; נולד ב-5 ביולי 1973) הוא במאי, תסריטאי ומפיק קולנוע ספרדי. מועמד פעמיים לפרס מלייס הזהב האירופי, גוטיירס נודע בזכות סרטיו הקצרים Brazil ו-Norman's Room, ובשל סרט הבכורה העלילתי שלו "לפני הנפילה" (אנ').
ביוגרפיה

גוטיירס נולד בעיר קורדובה, ספרד. במהלך לימודיו בבית הספר למשפטים, הוא החל גם ללמוד משחק והפיק את סרטיו הקצרים הראשונים. בשנת 2001 הקים חברת הפקות קולנוע עצמאית. סרטו הקצר "ברזיל" (Brasil), אשר זכה בפרס הסרט הקצר הטוב ביותר בפסטיבל הקולנוע של סיטג'ס והיה מועמד לפרס מלייס הזהב האירופי, סימן את תחילת דרכו הבין-לאומית וחשף את סגנונו הייחודי.
בשנת 2001 ייסד גוטיירס חברת הפקות קולנוע משלו, במטרה להפיק סרטים בעלי אופי בין-לאומי. בשנת 2002 הוזמן על ידי תוכנית הטלוויזיה הספרדית "Versión Española" לביים קטע עבור סדרת הסרטים הקצרים Diminutos del Calvario II. באותה שנה התפרסמו בארצות הברית ידיעות על סרטו "החדר של נורמן" (La habitación de Norman), מחווה קלאוסטרופובית לסרט "פסיכו" של היצ'קוק. בנוסף, גוטיירס זכה בפרס אולפני יוניברסל, שאפשר לו לבקר בלוס אנג'לס לראשונה.
בשנת 2007 קיבל הצעה מאנטוניו בנדרס ואנטוניו פרס לביים את סרטו העלילתי הראשון, "לפני הנפילה", שהוקרן במסגרת הרשמית של פסטיבל הסרטים הבין-לאומי בברלין. הקרנת הבכורה שלו בפסטיבל עוררה תגובות מעורבות מצד הקהל והמבקרים. בעוד שמבקרת דיילי טלגרף, רבקה דייוויס, שיבחה את הסרט כאחד מהטובים בפסטיבל, וגילתה כי "הוא מוכיח שסרטים על מטאורים אפוקליפטיים יכולים להיות אינטליגנטיים ומרגשים", המבקר ג'יי וייסברג מ-Variety ביקר אותו על האלימות שבו, ותיאר אותו כבלתי נעים ובלתי הולם. עוד לפני הקרנת הבכורה שלו בספרד בפסטיבל הקולנוע של מלאגה, הסרט נמכר להפצה במדינות רבות, כולל יפן, ואף קיבל שתי הצעות לעיבוד מחודש באנגלית – אחת מהן מידי הבמאי וס קרייבן. בשנת 2008 עורר הסרט עניין רב באירופה. בספרד, הוא זכה בפרסים המרכזיים בפסטיבל הסרטים של מלאגה, כולל פרס הסרט הטוב ביותר ופרס התסריט הטוב ביותר, כמו גם בפרס Miradas‏ (TVE) עבור סרט השנה. בנוסף, הסרט היה מועמד לפרס הקולנוע האירופי לשנת 2008 וזכה בפרסים בפסטיבלים יוקרתיים לז'אנר המדע הבדיוני והפנטזיה, כולל פרס מלייס הכסוף בפסטיבל Imagine באמסטרדם, פרס האסטרואיד בפסטיבל Trieste Science+Fiction באיטליה, ופרס Crystal Skull לסרט המדע הבדיוני הטוב ביותר בפסטיבל ScreamFest בלוס אנג'לס. בשנת 2009, דורג הסרט במקום השלישי ברשימת הצפייה הבין-לאומית של הוליווד.
בהמשך הקריירה שלו, עבד גוטיירס על חידוש לסרט הפולחן משנות ה-90 "העורב", המבוסס על קומיקס של ג'יימס או'באר, והופק על ידי Relativity Media ואדוארד ר. פרסמן. עם זאת, ביוני 2014 חתם על חוזה לבימוי הסרט הבא בזיכיון "הצלצול", מה שמנע ממנו לביים את "העורב". על פי דיווח של Deadline Hollywood, גוטיירס נותר כמפיק בפועל של "העורב".
בשנת 2017 ביים גוטיירס את הסרט "הצלצול 3", הסרט השלישי בזיכיון האמריקאי "הצלצול", שהופק על ידי וולטר פ. פארקס ולורי מקדונלד עבור סרטי פרמאונט. הסרט יצא לאקרנים בארצות הברית ב-3 בפברואר 2017, דורג במקום השני בקופות המקומיות, והכניס 83 מיליון דולר ברחבי העולם מול תקציב של 25 מיליון דולר.